google/wiki40b huggingface dataset:
Oksidentalisme

Oksidentalisme (av latin occidentem, som betyr vest, solnedgang) er et begrep som beskriver det stereotype synet på Vesten i Østen. Ian Buruma og Avishai Margalit gjorde begrepet kjent i 2004 da de utga boka Occidentalism: the West in the Eyes of its Enemies. Begrepet ble skapt som en motpol til orientalisme, som Edward Said tok i bruk som et sammendrag av den vestlige verdens stereotyper om de som bor i Orienten. Oksidentalismens stereotype bilde av Vesten og de som bor der inneholder klisjéer som effektivitet, utbredt gledesløshet og sjelløs kunnskap på bekostning av opplyst visdom.
Petrea Bødtker

Familie

Hun var datter av kjøpmann Daniel Bødtker (1815–90) av slekten Bødtker, og hans andre kone Louise Christine Nissen (1828–1912), av Nissen (slekt fra Sønderjylland).

Utdannelse

Petrea Bødtker var elev av maleren Peder Cappelen Thurmann i Kristiania i 1881. I årene 1882-1884 var hun tilbake i Bergen og gikk to vinterkurs hos Karl Uchermann. I 1884 startet Christian Krohg, Erik Werenskiold og Hans Heyerdahl en malerskole i Kristiania, med en egen dameklasse. Petrea Bødtker var blant de 8-10 damene som begynte på denne skolen. Hun mottok undervisning fra Christian Krohg i om lag fire måneder. Deretter dro hun til Tyskland for videre studier. I 1885-1886 tok hun timer hos malerinnen von Strechene i München i en åttemåneders periode.
I 1893 hadde hun et nytt studieopphold i Tyskland. Hun fikk da undervisning hos Ernst Bastanies i Berlin.

Kunstnerkarriere

I 1886 bosatte Petrea Bødtker seg i fødebyen Bergen. Hun fikk ansettelse som lærer i tegning og porselensmaling ved Lindstrøms Pigeskole. Motivkretsen var stort sett naturskildringer, blomster og kopier av de gamle mestere. Hun fortsatte å undervise på pikeskolen frem til pensjonsalderen. På 1890-tallet ga hun også privatundervisning i tegning og maling i sitt hjem i Gamle Nygårdsvei 3 i Bergen. På samme adresse ga Louise Bødtker privatundervisning i musikk.
Utenom lærerstillingen markerte Bødtker seg i liten grad som kunstner. Hun leverte egne porselensmalerier til private kunder samt til lotterier i regi av Bergens Haandværkerforening. Utover dette kjenner man til stillebener og landskapsmalerier fra hennes hånd.

Gallerier og museer

Petrea Bødtker hadde separatutstilling i Bergens Kunstforening med utstillingsåpning i 1882. Året etter hadde hun en ny separatutstilling i Eydes Galleri i Bergen.
Hun deltok også på Høstutstillingen i Bergen i 1886, på Bergensutstillingen i 1898 og på en kollektivutstilling i Vestlandske Kunstindustrimuseum i 1899.
Hun ble også innkjøpt til Bergen Billedgalleri.
Peggy Lipton

Bakgrunn

Lipton ble født i New York City og er datter av kunstneren Rita Hetta og forretningsadvokat Harold Lipton. Hennes besteforeldre på farssiden var russiske jøder og hennes Dublin-fødte mor var også jødisk. Hun har to brødre, hvorpå den ene, Robert Lipton, også er skuespiller.
Peggy var i en periode kjent som Peggy Lipton Jones.

Karriere

Lipton TV-debuterte i 1965 i The John Forsythe Show og hadde sin filmdebut i 1968 med en liten birolle i Blue. Etter en rekke gjesteroller i forskjellige TV-serier spilte hun fra 1968 til 1971 rollen som detektiven Julie Barnes i The Mod Squad. En rolle som i 1971 innbrakte henne en Golden Globe. Etter det la hun opp skuespillerkarrieren for å stifte familie, men returnerte på slutten av 1980-tallet, blant annet i Charles Bronson-filmen Kinjite: Forbidden Subjects (1988).
Fra 1990 til 1991 spilte Lipton rollen som Norma Jennings i den amerikanske kultserien Twin Peaks. Samme rolle hadde hun også i filmoppfølgeren Twin Peaks: Fire Walk with Me (1992). Hun har etter Twin Peaks hatt flere gjesteopptredener i ulike am. TV-serier, mest notabelt i dramakomedien Pupular i 2000, hvor hun deltok i fire episoder, og i thrillerserien Alias (2004). Hun har også hatt noen filmbiroller, blant dem i The Postman fra 1997.
Lipton hadde sin siste TV-opptreden i 2017, som Norma Jennings i den tredje sesongen av Twin Peaks. Hun hadde sin siste filmrolle i den relativt ukjente A Dog's Purpose fra 2017.

Priser og nominasjoner

I 1971 vant Lipton en Golden Globe for sin rolle i The Mod Squad. Hun ble for samme rolle nominert til ytterligere tre Golden Globes og fire Emmy-priser.
I 2002 ble Lipton av bladet TV Guide kåret som den femte sexyeste stjerne gjennom tiden.

Personlige forhold

Peggy var i perioden 1974 til 1990 gift med musikkprodusenten Quincy Jones. De fikk to barn sammen, motestylisten Kidada Jones og skuespillerinnen Rashida Jones. 
Hun var i en periode på 1970-tallet sammen med Elvis.
I 2005 utgav hun sine memoarer, Breathing Out.
Friluftsforlaget

Friluftsforlaget er et forlag startet i 1994 i Arendal.
Forlaget er et av de størstepå Sørlandet, med 40 utgitte bøker i forskjellige emner (2016). Forlaget drives av økologen og forfatteren Johan Christian Frøstrup.
Sund Sportsklubb

Historikk

Klubben ble stiftet som Fotballklubben Hald 16. april 1965, men slo seg sammen med Sund Idrettslag 1. januar 2012 og dannet Sund Sportsklubb. Hald hadde fotball og futsal, mens Sund hadde håndball og klubbens mål er å utvide aktivitetene i klubben.
Håndball spilles i Sundhallen, mens fotball spilles på Hald Stadion, som er et komplett fotballanlegg, med gressbane anlagt i 1982, flomlysbelagt kunstgressbane fra 2002 og klubbhus fra 1984.

4. divisjon 2011

Kilde: Speaker.no
John Petrucci

Biografi

John Petrucci ble født 12. juli 1967 i Kings Park, New York, til en italiensk-amerikansk familie. Han begynte å spille gitar da han var 8 år, da han observerte at storesøsteren hans fikk lov til å være sent oppe for å øve på piano. Han sluttet når han skjønte at han fortsatt måtte legge seg til sin fastsatte tid. Han begynte å spille igjen når han fylte 12. Inspirert av band som Led Zeppelin, Black Sabbath og AC/DC bestemte han seg for å øve minst 6 timer om dagen. Senere oppdaget han progressiv rock og heavy metal, og hentet inspirasjon fra Rush, Yes, Iron Maiden, Dixie Dregs og Metallica.  
Han gikk på Berklee College of Music i en kort periode, sammen med sin barndomsvenn, bassisten John Myung. Her møtte de trommeslager Mike Portnoy og sammen dannet de bandet Majesty (band) i 1985. Bandet ble senere omdøpt til Dream Theater, da "Majesty" allerede var tatt av et annet band. John Petrucci har produsert samtlige Dream Theater-album siden Metropolis Pt. 2: Scenes from a Memory (1999) sammen med trommeslager Mike Portnoy. 
Petrucci ble kåret til den 9. raskeste «shredderen» av GuitarONE Magazine i april 2003. I 2007 ble han kåret til «Årets gitarist» av Total Guitar, og «Beste metal-gitarist» i Guitar Player i en avstemning blant leserne.
Harald U. Lied

Utmerkelser

Lied ble i 1989 utnevnt til kommandør av Isabella den katolskes orden og ble i 1990 tildelt kommandørtegnet av Finlands løves orden.
Handmade records

Handmade records er et uavhengig plateselskap som holder til i Oslo. Plateselskapet ble stiftet i 2001.
Plateselskapet har gitt ut plater med band som Lukestar, Tokio Noise Revolution, Murky Exes, Mindy Misty, Eric Caffney, Star Bug, Laconic Zero, Succuba og Izakaya Heartbeat.
Uenobrium

Utseende

Middelsstore, avlange, blankt gulbrune trebukker. Antennene er nokså tynne og lengre enn kroppen. Hode og pronotum er for det meste kledt med gulaktig bestøvning. Pronotum er sylindrisk med en kraftig tann midt på hver sidekant, lengre enn bredt og mye smalere enn dekkvingene. Dekkvingene er jevnbrede med rettvinklede "akuldre", rundede i spissen, beina middels lange med litt klubbeformede lår.

Utbredelse

Slekten er utbredt på Ryukyuøyene, Taiwan og det sørlige Kina.
Svenska skolan i London

Svenska skolan i London er en såkalt utlandsskole for svensker som ble grunnlagt i 1907 på Harcourt Street i det sentrale London. Siden 1976 ligger skolen ved Themsen i Barnes, sydvest i London. Skolen grenser til den kjente engelske gutteskolen St Paul's School. Svenska skolan tar imot elever fra førskole opp til gymnasium.
Gymnasiet har to ulike program, naturvitenskaplig program og samfunnsvitenskaplig program med fagretninger mot samfunn eller økonomi. Gymnasieundervisningen har etter 11 år i Richmond upon Thames College blitt flyttet til Richmond University, et lite, internasjonalt universitet med ca 500 studenter fra hele verden i alderen 17-22 år som det er kostbart å studere ved.
Al-Hadi

al-Hadi (arabisk: الهادي al-Hādī) er herskernavnet til arabisk: أبو محمد موسى بن محمد المهدي بن أبي جعفر المنصور 'Abū Muḥammad Mūsā b. Muḥammad al-Mahdī b. Abī Ǧaʿfar al-Manṣūr) født ca 766/767 i Rayy; myrdet 14. september 786 i Bagdad). Fra 24. juli 785 og til sin død året etter var han abbasidenes fjerde kalif. 
Mot slutten av forgjengeren Al-Mahdi var det haremsintriger som tok sikte på å få prins Hārūn nominert til tronfølger. Al-Mahdi bekreftet sin sønn Mūsā (0 al-Hadi) som tronfølger, men bestemte dessuten at Hārūn ar-Rashīd deretter skulle påfølge som kalif.
Med herrskapsovertakelsen bestrebet al-Hadi seg på - med hjelp av al-Fadl ibn ar-Rabīʿ i begrense iranernes innflytelse i riksforvaltningen. Iranerne hadde også foretrukket Hārūn som kalif. Mens han forsøkte å bevege Hārūn til å fi avkall på sine krav, ble han myrdet. Hārūn ar-Rashīd kunne nå tiltre som kalif, og hersket til sin død i 809.
Telodorcus arfakianus

Utseende

En middelsstor til stor (hannen 20-59 millimeter), blank, svart, nokså bred hjortebille, hannens kjever krumme. Det forekommer to former, en med slanke kjever uten tenner og en med mye kraftigere kjever med noen store tenner. Hunnen er mye mindre enn hannen.

Utbredelse

Arten lever på Ny-Guinea.
Kanslikajen

Kanslikajen er et kaiområde i den nordre delen av Gamla stan i Stockholm. Området begrenses av Helgeandsholmens vestre del, Stallbron samt Kanslihuset og strekker seg fram til Mynttorget.
Kanslikajen fikk sitt nåværende navn i 1925. Det hadde blitt foreslått av Stockholms namnberedning i 1921 og omfattet området «utmed strömmen förbi det gamla cellfängelset och kanslihuset fram till Mynttorget». Man hadde også diskutert navnet Kanslistranden. Idag (2009) er Kanslikajen ingen kai for fortøyning av båter; langs hele kaikanten går et rekkverk.
Waterfort

Waterfort er et festningsanlegg  ved innløpet til Bahia di Santa Ana i Willemstad på Curaçao. Det ligger i Punda, på motsatt side av Riffort. Fort Amsterdam fra 1634 ligger like innenfor. Waterfort ble bygget omtrent samtidig med Fort Amsterdam, men nyanlagt og utvidet i siste halvdel av 1820-årene for å forsterke forsvaret av havnen i Willemstad. Det sto ferdig i 1827. Det nye festningsanlegget omfattet kruttmagasin, verksteder, sykestue, stall og anlegg for å samle regnvann. Med det nye Waterfort utspilte Fort Amsterdam sin rolle som forsvarsanlegg. Fort Nassau ved innerenden av Bahia di Santa Ana ved Schottegat fortsatte å fungere etter at Waterfort ble forsterket, men ble ikke lenger vedlikeholdt. I 1858 ble en ny kaserne oppkalt etter Vilhelm III av Nederland reist i Waterfort. Den ble revet 1955–57 og ga plass til et moderne hotell (Waterfort Hotel Continental, senere Curaçao Plaza Hotel).
Ramenskoje

Ramenskoje (russisk: Ра́менское) er en by i Moskva oblast i Russland. Den ligger 46 km sørøst for Moskva.
Innbyggertall: 82 074 (folketelling 2002), 87 666 (folketelling 1989).
Elulykker og strømskader

Elulykker og strømskader brukes på et vidt spekter av ulike skader knyttet til strømulykker. De fleste er profesjonelle som arbeider med elektrisitet i sitt arbeid, men det forekommer også at andre personer utsettes for denne type ulykker. I alvorlige tilfeller kan strømulykker medføre omfattende skader eller død. Ytre og indre forbrenning, hjerte- og pusteproblemer og nyresvikt er eksempler på mulige helseeffekter. De fleste strømulykker ender bra, men både høy- og lavspent strømulykker kan medføre små skader, alvorlige skader eller dødsfall. Mange av dem som utsettes for strømulykker får senskader, som psykiske plager, nerveskade, eller muskel- og skjelettlidelser. Slike symptomer og skader kan utvikle seg over tid, gjerne uker, måneder eller år etter ulykken. Det er derfor viktig at alle som har vært utsatt for en strømulykke oppsøker helsevesenet, både av medisinske, og trygde- og arbeidsrettslige årsaker.
Alle ulykker forårsaket av strømgjennomgang og lysbue skal meldes til Direktoratet for samfunnssikkerhet og beredskap (DSB). Det er arbeidsgiver, eller den som eier det elektriske anlegget som er ansvarlig for at ulykker blir meldt til DSB. Meldingen skal skje elektronisk, men alvorlige ulykker skal også meldes pr. telefon.
Cape Mayo

Cape Mayo er et nes på østsiden av et flatt, isdekt platå på 500 moh., som ligger mellom Cape Keeler og Miller Point på østkysten av Palmer Land. Det ble oppdaget av Hubert Wilkins på en flytur 20. desember 1928, og ble navngitt av ham etter William B. Mayo i Ford Motor Company. Det ble undersøkt grundigere fra luften av Lincoln Ellsworth i 1935, og fra fly og sledeturer langs denne kysten av medlemmer fra East Base fra U.S. Antarctic Service i 1940.
Costa Rica under Panamerikanske leker 2011

Costa Rica under Panamerikanske leker 2011. Costa Rica deltok i de 16. Panamerikanske leker, som ble arrangert i Guadalajara i perioden 14. til 30. oktober 2011. De kom på attendeplass på medaljestatistikken med én gullmedalje.
Musikkantikk

Musikkantikk er et norsk radioprogram om tidligmusikk som gikk på NRK Radio fra 1993 til 2011. Programmet omfattet presentasjon av musikk og samtaler med musikere og forskere, og dekket musikk fra middelalderen, barokken og renessansen. Programmet gikk på P2 og hadde en halvtimes varighet. Blant programledere var Halfdan Bleken, Eystein Sandvik og Torun Torbo.
Fem skjepper ris-opprøret

Fem skjepper ris-oppøreret (kinesisk: 五斗米道; pinyin: Wǔdǒumǐ dào; Wade–Giles: Wu-Tou-Mi-Tao) var en religiøst motivert oppstand mot slutten av Han-dynastiet (206 f.Kr. - 220 e.Kr.), anført av barnebarnet til stifteren av Himmelmestrene, Zhang Lu.

Navn

Oppstandens navn knytter an til den avgift på fem skjepper ris som måtte ytes enten for helbredelser (Zhang Daoling var en mirakellege) eller som religiøst gebyr. Oppstanden ble i kinesisk historiografi selve forbildet og malen for de pfolkelige opprør som senere skulle bli anstiftyet mot dynastiske kinesiske regjeringer. En annehn betydning av navnet kunne være: Skjeffelen er stjernebildet man i vest kaller Store bjørn, som på Li Shaojuns inspirasjon smykket keiserens standart.

Historie

I begynnelsenav 100-tallet omsatte Zhang Daoling, grunnleggeren av denne daoistiske organisasjon, sin popularitet som helbreder og from leder til å få i stand den teologiske bevegelse som ble kjent som de vise himmelens mestere. Det var hans mål å befri landarbeiderne fra den utbredte fattigdom og korrupsjon som de måtte utlide under Han-styret. Han fikk mange tilggengere i Sichuan. Ved hans engasjement begynte daoismen for første gang å få gjenklang og tilslutning i de bredere lag av folket, ikke bare i herskerklassen.
Zhang Daolings sønn og hans etterfølger, barnebarnet Zhang Lu (ca. 190 – 220) skilte seg ad fra Han-dynastiet og grunnla en egen stat i Sichuan. Staten bestod i mer enn 30 år, inntil Zhang overgav seg til den nye hersker Cao Cao. General Cao Cao legitimerte Zhang som daoistenes overhode, og som motytelse erkjærte Zhang sønnen til Cao Caos som rettmessig keiser.
Marie Farstad

Marie Farstad (født 19. desember 1969) er en norsk prest, forfatter, pedagog og psykoterapeut. I 2011 skrev hun boken Skammens spor som gir en innføring i begrepet skam. I 2016 kom hennes andre bok om skam ut, SKAM - eksistens - relasjon - profesjon (Cappelen Damm Akademisk). 
Farstad blir vigslet til prestetjeneste 1. september 2019 i Nidaros domkirke.
Folldal Idrettsforening

Folldal Idrettsforening (stiftet i 1916) er et idrettslag fra Folldal i Nord-Østerdalen. Idrettslagets aktiviteter består av fotball, håndball, skiskyting, langrenn, hopp og orientering.
Vinteren 2007 arrangerte Folldal norgesmesterskapet i skiskyting for senior på Stormoegga Skiarena.
Bandolær

Bandolær eller skråreim er ei skulderreim og et belte av lær som en kan bære våpen, patrontasker, flagg, musikkinstrumenter og annet i. Skråbelter bæres særlig sammen med militære uniformer. Betegnelsen ble først brukt om belter som går fra den ene hofta, på skrå over brystet, over motsatte skulder og tilbake på skrå på ryggen. Siden har ordet «bandolær» også blitt brukt om livreimer som går rundt rundt midjen. Et militært kryssbandolær er dannet av  kryssende sabel- og patrontaskebandolærer. Kryssbandolærer kan også betegne uniformsbelter med enkel skulderreim, for eksempel på politiets paradeuniformer. Kryssreimer brukes for å avlaste beltet når en henger gjenstander som feltflaske, spade og annet i det.
På engelsk kalles bandolær ofte Sam Browne belt eller crossbelt, mens bandolier eller ammunition belt er patronbelte og baldric et bredt pyntebandolær.

Historikk og bruk

Bandolærer har opprinnelig vært brukt som skulderreim for å bære jakthorn, ammunisjon (særlig patrontasker, kartusjer og magasintasker) og sidevåpen, for eksempel sabel eller karabin for ryttersoldater. Bandolærer har seinere blitt vanlig utstyr til flere typer uniformer, først og fremst militære. Bandolærene er da som regel smalere og festet til bredere livreimer. Musikkorps bærer ofte bandolær med notevesker eller bærebøyler over uniformsjakkene. 
Brede bandolærer i form av dekor- eller ordensbånd, gjerne i vatrert silke, bæres også til galladrakter, paradeuniformer og geistlige drakter. Diagonale kroppsbelter i ulike farger kan dessuten brukes som lagmarkører eller som refleksbånd. 
Bandolærer og belter er ofte utstyrt med spenner, smygstoler (hemper til løse reimer), geheng og festeanordninger, for eksempel karabinkroker. Materialet er gjerne lær, vebb (vevd webstoff) eller annen tekstil, eventuelt med metalltråder eller elastikk. På militære kryssbandolær anvendes i flere land et bandolærskilt for å holde bandolærene på plass.
Spjutsbygd

Spjutsbygd er et tettsted i Karlskrona kommune i Blekinge län i Sverige. I 2010 hadde tettstedet 383 innbyggere. Spjutsbygd ligger cirka 15 kilometer nord for Karlskrona.
Episinus angulatus

Utseende

Episinus angulatus er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. Denne arten kjennes temmelig lett på hunnens trekantede bakkropp, der bakhjørnene er uttrukket og bakkanten tvert avbrutt. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.

Levevis

Episinus angulatus lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers.
Hunnen spinner eggene sine inn i en fritthengende, rund eggsekk.
Andersonbreen

Andersonbreen er en isbre i Antarktis. Den er om lag 22 kilometer lang og svært oppsprukket. Breen siger sørøstover og ut i Cabinetfjorden mellom Cape Casey og Balder Point på østkysten av Antarktishalvøya.
Breen ble kartlagt av Falklands Islands Dependencies Survey (FIDS) og fotografert fra luften av Ronne Antarctic Research Expedition i desember 1947. Den ble navnsatt av FIDS etter sir John Anderson, M.P., Lord President of Council og medlem av det britiske krigskabinettet.
Oktoberbarn

Oktoberbarn (russisk: flertall Октября́та oktjabrjata, entall Октябрёнок  uttale ) var en kommunistisk ungdomsorganisasjon i Sovjetunionen for barn i alderen syv til ti år.
Hensikten med organisasjonen var å fremme en persondyrking av «onkel Lenin» Barn ble automatisk medlemmer av organisasjonen i første klasse. For sovjetiske barn fra elleve til femten år var oftest med i pionerorganisasjonen og for alderen 14 til 28 fantes ungdomsforbundet Komsomol. Oktoberbarn ble gjerne inndelt i grupper på fem som ble ledet av en ungpioner.
Begrepet oktoberbarn refererer i norsk asyldebatt ofte til enslige mindreårige asylsøkere fra Afghanistan hvorav mange med fødselsmåned (vilkårlig) satt til oktober på grunn av ukjent fødselsdato.
Dorylus

Utseende

Dorylinae har flere adskilte former, i tillegg til hanner, dronninger og vanlige, små arbeidere finnes det soldater med store hoder og meget store kjever som har til oppgave å verne de andre maurene under deres framrykking. Disse stiller seg på rekke med reiste kjever og danner et ugjennomtrengelig espalier over kolonnen av framrykkende arbeidere. Maurene er slanke og langbeinte med store hoder og meget kraftige kjever. Arbeiderne mangler øyne og er blinde. Som vanlig for maur kommuniserer de mest med feromoner. De kjønnede individene er totalt ulike arbeiderne. Hannene er de største av alle maur, med ganske store vinger, lite hode, lange, tynne antenner og en kraftig oppsvulmet bakkropp. De lever ganske kort tid og dør kort tid etter at de har parret seg.

Levevis

Disse maurene er kjent for å vandre rundt i svære kolonier som angriper på bred front og dreper alle smådyr som ikke greier å komme seg unna. Det sirkulerer mange fortellinger om at de har drept og spist mennesker som ikke har kunnet komme seg unna, men dette er dårlig dokumentert. Siden kolonnene bare beveger seg med en fart av ca. 20 meter i timen, utgjør de sjelden noen stor fare. På den andre siden er de nyttedyr i og med at de utrydder skadedyr både fra avlinger og hytter.
En koloni kan omfatte minst 20 millioner arbeidere. Disse maurene lager tuer, men disse er bare midlertidige og brukes noen dager opptil et par måneder før maurene igjen begir seg ut på vandring. Når maurene er på jakt, sprer kolonien seg ut i vifteform og angriper på bred front.

Kraftige kjever

Disse maurene har giftbrodd, men bruker den sjelden. De bruker i stedet de meget kraftige kjevene til å verne seg. Dette har blitt utnyttet av masaiene i Øst-Afrika. Om man får et sår, kan man bruke slike maur til å lukke det. Man fanger noen maur, og plasserer dem over såret slik at de biter sammen omkring såret og klemmer det sammen. Så vrir man hodet av maurene. Det avrevne hodet vil holde grepet, og dermed holde såret lukket, i flere dager før det faller av.

Utbredelse

De fleste artene lever i Sentral- og Øst-Afrika, men det finnes også noen i det sørlige Asia. To arter lever i det sørvestlige Europa, fra Spania i vest til Italia i øst.
500-årene

-- 500 -- 501 -- 502 -- 503 -- 504 -- 505 -- 506 -- 507 -- 508 -- 509
Tiårsoversikt